14. ΝΟΜΟΣ υπ’ αριθ. 2356 της 30 Μαρτ./2 Απρ. 1953 Περί μηνιαίας περιθάλψεως αποχωρούντων Αρχιερέων ένεκα νόσου ή γήρατος. Άρθρον μόνον.–Εις τους λόγω νόσου ή γήρατος οπωσδήποτε αποχωρούντας της ενεργού υπηρεσίας Αρχιερείς της Εκκλησίας της Ελλάδος έχοντας δεκαπενταετή τουλάχιστον αρχιερατείαν, παρέχεται εκ του ΟΔΕΠ, πλην της υπό του άρθρ. 36 του Νόμ. 671 της 25ης Σεπτ. 1943 «περί Καταστατικού Χάρτου της Εκκλησίας της Ελλάδος», προβλεπομένης μηνιαίας ισοβίου περιθάλψεως, ισουμένης προς τας εκάστοτε μηνιαίας αποδοχάς των εν ενεργεία ομοιβάθμων των, (επί πλέον και επίδομα στέγης και υπηρεσίας, καθοριζόμενον, υπό της Ιεράς Συνόδου και μη δυνάμενον να υπερβή το ήμισυ των εκάστοτε αποδοχών του εν ενεργεία Αρχιερέως.) Το επίδομα στέγης κατηργήθη δια της παρ.1 άρθρ.7 Α.Ν. 137/1967 (κατωτ. σελ. 102,03). 